Պատրիկ Հանրահան

Պատրիկ Հանրահան (, ), ամերիկացի գիտնական հաշվողական համակարգերի տեսության ոլորտում։ Սթենֆորդի համալսարանի պրոֆեսոր, համակարգչային գրաֆիկի ամբիոնի ղեկավար, որը մասնագիտանում է մատուցման ալգորիթմների և գրաֆիկական պրոցեսորների համար նախատեսված այլ հավելվածների վրա։ 2019 թվականի Թյուրինգի մրցանակի դափնեկիր։

Կենսագրություն 
Հանրահան մեծացել է Վիսկոնսին նահանգի Գրին Բեյ քաղաքում։ 1977 թվականին ավարտել է Մադիսոնի Վիսկոնսինի համալսարանը՝ ստանալով բակալավրի աստիճան միջուկային ճարտարագիտության մասնագիտությամբ։ Հանրահան մնացել է մայր բուհում և շարունակել է ակադեմիական կարիերան։ 1985 թվականին նա պաշտպանել է ատենախոսություն կենսաֆիզիկայի վերաբերյալ։ Հանրահանի առաջին ուսանողներից մեկը դարձավ Դոնա Քոքսը։ 1980-ականներին աշխատել է Նյու Յորքի տեխնոլոգիական ինստիտուտում, ինչպես նաև Digital Equipment Corporation-ում։

Հանրահանը դարձել է Pixar ստուդիայի առաջին աշխատակիցներից մեկը, որտեղ 1986-1989 թվականներին մշակել է մատուցման տեխնոլոգիաներ։ 1989 թվականից աշխատել է Փրինսթոնի համալսարանում, իսկ 1995 թվականին տեղափոխվել է Սթենֆորդի համալսարան։ Հանրահանը դարձել է Tableau Software ընկերության հիմնադիրներից մեկը, որը մինչ օրս գլխավորում է հետազոտական բաժինը։

Հանրահանը երեք անգամ արժանացել է Օսկար մրցանակի՝ համակարգչային գրաֆիկայի զարգացման գործում տեխնիկական ներդրման համար։ Երկու անգամ պարգևատրվել է SIGGRAPH մրցանակներով։
 1993 SIGGRAPH Computer Graphics Achievement Award
 2003 SIGGRAPH Steven A. Coons Award for Outstanding Creative Contributions to Computer Graphics

2006 թվականին Հանրահանը IEEE VGSC Career Award մրցանակ է ստացել վիզուալիզացիայի ոլորտում հետազոտությունների համար։ 1999 թվականից ԱՄՆ-ի ազգային ճարտարագիտական ակադեմիայի անդամ, 2007 թվականից՝ Ամերիկյան արվեստի և գիտությունների ակադեմիայի անդամ, 2008 թվականից՝ Հաշվողական տեխնիկայի ասոցիացիայի (ACM) անդամ։

2020 թվականին Էդ Կատմուլի հետ Հանրահանը կիսել է Թյուրինգի մրցանակը համակարգչային գրաֆիկայի զարգացման գործում ունեցած ներդրման և կինոարտադրության վրա ունեցած ազդեցության համար։

Մրցանակներ 
 2020 թվական՝ Թյուրինգի մրցանակը էդ Կատմուլի հետ միասին 3D գրաֆիկայի զարգացման մեջ հիմնարար ներդրման և կինոյի և այլ հավելվածների համակարգչային գրաֆիկայի վրա հեղափոխական ազդեցության համար»

Ծանոթագրություններ

Արտաքին հղումներ 
 Պատրիկ Հանրահանը graphics.stanford.edu
 Պատրիկ Հանրահանը  Internet Movie Database կայքում

Ամերիկայի արվեստների և գիտությունների ակադեմիայի անդամներ
ԱՄՆ-ի ինֆորմատիկայի ոլորտի գիտնականներ
Մադիսոնում Վիսկոնսինի համալսարանի շրջանավարտներ
Ամերիկացի ծրագրավորողներ
Ամերիկացի ճարտարագետներ